Jalani Sidek

Dato' Sri **Mohamed Jalani bin** Dato' Haji **Mohd Sidek**  (nama singkatan: **Alan**; lahir 10 November 1963 di Banting, Selangor) merupakan bekas pemain badminton lelaki profesional Malaysia.

## Kehidupan peribadi
Beliau ialah anak keempat daripada enam beradik dan juga yang ketiga dari lima Sidek bersaudara. Jalani dan adik-beradiknya mendapat pendedahan mengenai sukan badminton dari bapa mereka, Haji Mohd Sidek. Berkembang dengan sistem sokongan yang berputar di sekitar Badminton, Jalani menjadi bukti berjalan kaki untuk salah seorang ahli sukan paling menaik dalam eranya. Di bawah bimbingan bapanya, Jalani dan adik-beradiknya yang lain dilatih menjadi juara. Beliau ialah alumni Victoria Institution (kumpulan 1976-1982).

Beliau berkahwin dengan penerbit filem Raja Azmi Raja Sulaiman pada 23 Disember 1984 dan dikurniakan tiga anak, iaitu Puteri Suraya (lahir 1987), Puteri Suhaida (lahir 1989) dan Megat Deli (lahir 1994). Pasangan ini memfailkan perceraian pada 27 Jun 2012 ekoran konflik rumah tangga yang berterusan. Beliau berkahwin kali kedua dengan Zaleha Khalid pada 10 November 2013.

## Kerjaya
Beliau merangkul pingat gangsa bersama dengan abangnya Razif dalam perlawanan beregu pada Sukan Olimpik 1992. Anak-anak Sidek menjadi pemenang pingat Olimpik yang pertama ke atas negara mereka sejak penyertaan pada temasya 1956 di Melbourne. Semasa perjalanan karier dengan abangnya Razif, mereka memenangi beberapa gelaran kejohanan tempatan dan antarabangsa. Detik paling bersejarah semasa beliau menjadi pemain termuda yang memenangigelaran Kejohanan Seluruh England pada 1982.

Selepas bersara sebagai pemain badminton, beliau mengasaskan sebuah kelab badminton bagi mencari bakat pemain baru, yang dipanggil Kelab Nusa Mahsuri, yang mana beliau menjadi penasihat sejak 1996. Beliau bertanggungjawab dalam perkembangan adik beradik Hashim, Roslin dan Hafiz untuk menjadi pemain badminton kebangsaan Malaysia.

## Pencapaian
### Pencapaian (dengan Razif)
*Juara Seluruh England 1982
*Juara Terbuka Kanada 1983, 1984, 1991
*Juara Terbuka Malaysia 1985, 1986, 1987
*Juara Grand Prix Dunia 1986, 1988, 1989, 1991
*Juara Terbuka Jepun 1986
*Juara Terbuka Taiwan 1986, 1989, 1991
*Juara Terbuka Indonesia 1988, 1990
*Juara Terbuka China 1989
*Juara Terbuka Hong Kong 1988, 1989
*Juara Sukan Sea 1989, 1991 (berpasukan lelaki)
*Juara Sukan Komanwel 1990
*Juara Piala Dunia 1990, 1991
*Juara Terbuka A.S 1991
*Juara Kejohanan Badminton Asia 1992
*Juara Piala Thomas 1992 (berpasukan lelaki)
*Sukan Olimpik 1992 (pingat gangsa)

## Anugerah
### Anugerah Malaysia
*  :
**  Kesatria Mangku Negara (KMN)
**  Bentara Setia Diraja (BSD)

## Dalam budaya masyhur
### Anak-Anak Sidek
Jalani diperwatak sebagai **Alan** dalam komik dan siri televisyen animasi Anak-anak Sidek. Dia digambarkan sebagai seorang yang penyabar dan sering meleraikan pergaduhan antara adik-beradiknya, terutamanya Aman (Rahman) dan Adul (Rashid).

Di dalam komik bilangan kesembilan, "Misbun Membelah Awan" dan siri animasi "Suka menjadi duka", kaki kanan Alan pernah tersepit di celah basikal selepas basikal yang dinaikinya bersama Bun terlanggar bonggol di jalan. Di dalam komik bilangan ke-16, "Bun Tersalah Jerat" dan siri animasi "Malang tidak berbau", Alan pernah pengsan di dalam hutan selepas cuba memanjat pokok untuk mendapatkan sarang burung.

## Rujukan

## Pautan luar
*Laman web rasmi